છેલ્લી વ્યૂહરચના શાંતિના પ્રણેતા બનવામાં છે. શાંતિ તો યુદ્ધ અને સંઘર્ષના અભાવમાં નથી. ઝઘડા અને તંગદિલીની પરિસ્થિતિમાં પણ માણસ અંતરની શાંતિ અને દિલનું સુખ માણી શકે છે. અનુભવી શકે છે. કારણ, શાંતિ અને સુખ હમેશાં સકારાત્મક બાબતો છે. પોપ ફ્રાન્સિસે એકવાર યુવાન લોકોને કહ્યું હતું તેમ, તમારા આનંદની કોઈ કિંમત નથી કે, તે આપણે બજારમાંથી ખરીદી શકીએ. એ ‘વોટ્સ એપ’ જેવો કોઈ પ્રોગ્રામ નથી કે, તમારા ફોન પરથી ઉતારી શકાય. એ નિ:શુલ્ક દાન છે. દૈવીકૃપા છે. પ્રેમભર્યા ખુલ્લા મનથી આપણે દિલનો આનંદ અનુભવી શકીએ. (લેખક સાથેનો સંપર્ક: cissahd@gmail.com મો.09428826518)